स्वयं सहायता समूह की महिलाओं के द्वारा तैयार उत्पाद नैमिष अगरबत्ती पिछले डेढ़ वर्षों से जिले में बिक्री की जा रही है। अधिकांश महिलाओं को अगरबत्ती से जोड़ने के लिए तथा रोजगार में वृद्धि करने के लिए संस्थान ने स्वयं सहायता समूह के सदस्यों से मिलकर नैमिष अगरबत्ती एलएलपी को भारत सरकार के कम्पनी रजिस्ट्रार से पंजीकृत करा दिया है। नैमिष अगरबत्ती एलएलपी के पंजीकृत हो जाने से स्वयं सहायता समूह के द्वारा तैयार उत्पाद को भारत के किसी भी हिस्से में बिक्री के लिए भेजा जा सकता है कानूनी रूप से मान्यता प्राप्त होने पर स्वयं सहायता समूह व्यापक रूप से कार्य कर अपना आर्थिक विकास करने में सफल हो रहें है। नाबार्ड की आर.एन.एफ.एस योजना के अंतर्गत संस्थान ने स्वयं सहायता समूह को रोजगार स्थापित कराने के लिए ऋण लिया जिसके अंतर्गत स्वयं सहायता समूह अगरबत्ती उत्पादन एवं विपणन का कार्य कर आर्थिक विकास की ओर अग्रसर है।